ทางหลวงแผ่นดินหมายเลข 3646

ทางหลวงแผ่นดินหมายเลข 3646 สายทดน้อย–หนองเอี่ยน (เขตแดนไทย/กัมพูชา)  เป็นทางหลวงแผ่นดินที่เชื่อมต่อระหว่างทางหลวงแผ่นดินหมายเลข 33 กับสะพานมิตรภาพไทย–กัมพูชา (บ้านหนองเอี่ยน–สตึงบท) โดยเริ่มต้นเส้นทางจากตำบลผักขะ อำเภอวัฒนานคร และสิ้นสุดที่ชายแดนประเทศกัมพูชา ตำบลท่าข้าม อำเภออรัญประเทศ จังหวัดสระแก้ว โดยถนนเปิดให้ใช้งานในปี พ.ศ. 2565

ประวัติ 
ทางหลวงแผ่นดินหมายเลข 3646 สร้างขึ้นเพื่อรองรับการจราจรที่จะเพิ่มขึ้นเมื่อเปิดจุดผ่านแดนถาวรบริเวณบ้านหนองเอี่ยน โดยช่วยแบ่งเบาความหนาแน่นและการจราจรที่จะมุ่งหน้าไปยังจุดผ่านแดนถาวรบ้านคลองลึก โดยเฉพาะการขนส่งสินค้าที่จะแยกออกมาเพื่อขนส่งในเส้นทางจุดผ่านแดนนี้โดยเฉพาะ โดยแบ่งการก่อสร้างออกเป็น 2 ช่วง 

ช่วงที่ 1 ทดน้อย–โคกสะแบง มี 2 ตอน ประกอบไปด้วย ตอนที่ 1 กิโลเมตรที่ 0+000 ถึงกิโลเมตรที่ 10+500 จากทางหลวงแผ่นดินหมายเลข 33 บรรจบทางหลวงแผ่นดินหมายเลข 3067 เป็นระยะทาง 10.5 กิโลเมตร และตอนที่ 2 กิโลเมตรที่ 10+500 ถึงกิโลเมตรที่ 25+211 จากหลวงแผ่นดินหมายเลข 3067 บรรจบทางหลวงหมายเลข 3586 เป็นระยะทาง 14.7 กิโลเมตร ภายใต้งบประมาณ 1,900,030,700 บาท เริ่มต้นก่อสร้างในปี พ.ศ. 2562 และแล้วเสร็จเปิดใช้งานในปี พ.ศ. 2565

ช่วงที่ 2 โคกสะแบง–หนองเอี่ยน (เขตแดนไทย/กัมพูชา)  ประกอบด้วยส่วนของสะพานมิตรภาพไทย–กัมพูชา (บ้านหนองเอี่ยน–สตึงบท) ก่อสร้างเสร็จสิ้นแล้ว เหลือเพียงตัวอาคารที่ทำการศุลกากรที่จะเชื่อมต่อระหว่างสะพานและทางหลวงแผ่นดินหมายเลข 3646 ช่วงที่ 1 ที่ก่อสร้างเสร็จสิ้นและเปิดให้ประชาชนได้ใช้งานแล้ว

รายละเอียดของเส้นทาง 
ทางหลวงแผ่นดินหมายเลข 3646 เป็นมาตรฐานทางระดับชั้นพิเศษ มีขนาด 4 ช่องจราจร เกาะกลางเป็นแบบกดเป็นร่อง ผิวจราจรเป็นคอนกรีต กว้างช่องละ 3.50 เมตร ไหล่ทางด้านในกว้าง 1.50 เมตร ด้านนอกกว้าง 2.50 เมตร

รายชื่อทางแยก

ข้อมูลเพิ่มเติม 
 ระบบสารสนเทศโครงข่ายทางหลวง  (doh.go.th) กรมทางหลวง กระทรวงคมนาคม

อ้างอิง 

ทางหลวงแผ่นดิน
3646
4-3646
ถนนในจังหวัดสระแก้ว